Adam Peaty

Adamas Pitis (Adam Peaty, g. 1994 m. gruodžio 28 d.) – anglų plaukikas, daugkartinis olimpinis čempionas ir pasaulio rekordininkas.

Biografija 
2014 m. rugpjūčio 22 d. pirmą kartą pagerino pasaulio 50 m plaukimo krūtine rekordą. 2014 m. Europos čempionate pelnyti keturi aukso medaliai. Tais pačiais metais sportininkas laimėjo trys sidabro medalius pasaulio trumpo baseino čempionate, bei tapo Sandraugos žaidynių čempionu.

2015 m. balandžio 17 d. pirmą kartą pagerino pasaulio 100 m plaukimo krūtine rekordą. Tais pačiais metais vykusiame 2015 m. pasaulio vandens sporto čempionate anglas pelnė trys aukso medalius – 50 m krūtine, 100 m krūtine ir 4x100 m kombinuota estafetė. 2016 m. Europos čempionate pelnyti keturi aukso medaliai.

Savo debiutinėse 2016 m. vasaros olimpinėse žaidynėse anglas varžėsi dvejuose rungtyje. Vyrų estafetinio plaukimo varžybose Peaty laimėjo sidabro medalį. Vyrų plaukimo 100 m krūtine varžybų finale plaukikas užfiksavo naują pasaulio rekordą (57,13 s) bei pelnė savo pirmąjį olimpinį aukso medalį. 2017 m. pasaulio vandens sporto čempionato 100 m plaukimo krūtine finale pasiekė naują čempionatų rekordą (57,47 s) bei pelnė aukso medalį. Sportininkas taip pat iškovojo auksą 50 m plaukimo krūtine rungtyje ir sidabrą estafetiniame plaukime. 2018 m. Europos čempionate vėl iškovoti keturi aukso medaliai. Tais pačiais metais sportininkas apgynė Sandraugos žaidynių čempiono vardą.

2019 m. Kvaždu vykusiame pasaulio čempionate Peaty pelnė du aukso ir viena bronzos medalius. 2020 m. Europos čempionato keturių aukso medalių laimėtojas.

2020 m. vasaros olimpinėse žaidynėse Peaty varžėsi vyrų plaukimo krūtine rungtyse. 100 m nuotolio atranką ir pusfinalį laimėjęs anglas pirmu numeriu pateko į rungties finalą. Liepos 26 d. startavęs finale Peaty distanciją įveikė per 57,37 s ir pelnė antrąjį šios rungties olimpinį aukso medalį. Jis taip pat tapo pirmuoju plaukiku istorijoje apgynusiu 100 m plaukimo krūtine olimpinio čempiono vardą.

Šaltiniai 

Jungtinės Karalystės plaukikai
Jungtinės Karalystės olimpiečiai
Pasaulio rekordininkai